De quin tema parla el text següent?
Shohreh Vaziri-Tabar, més coneguda amb el nom de Shohreh Aghdashloo   (Teheran, 11 de maig de 1952), en persa شهره آغداشلو, pronounciat [ʃohˈɾe ɒɢdɒʃˈluː), és una actriu iraniana nacionalitzada estatunidenca. Després de nombrosos papers protagonistes al teatre, la seva primera interpretació important al cinema va ser a la pel·lícula Gozāresh (1977), dirigida per Abbas Kiarostami, que va guanyar el Premi de la crítica al Festival de Cinema de Moscou. La seva següent pel·lícula va ser Shatranje Bad, dirigida per Mohammad Reza Aslani, que es va projectar a diversos festivals internacionals de cinema. Ambdues pel·lícules van ser prohibides a l'Iran. El 1978, Aghdashloo va rebre elogis per la seva interpretació a Sooteh-Delan, dirigida per Ali Hatami, que la va situar com una de les principals actrius iranianes de tots els temps. Amb una carrera teatral i cinematogràfica consolidada al seu pas d'origen, Aghdashloo es va traslladar a Anglaterra el 1979 durant la Revolució islàmica, convertint-se posteriorment en ciutadana dels Estats Units d'Amèrica. Després d'uns anys interpretant petits papers a la televisió i el cinema, el seu treball a House of Sand and Fog (2003) li va fer merèixer diversos premis de la crítica cinematogràfica i una nominació a l'Oscar a la millor actriu secundària. Ha continuat interpretant personatges en cinema i televisió, inclòs un paper protagonista com a Chrisjen Avasarala a The Expanse (2015), i ha guanyat el Primetime Emmy a la millor actriu secundària en minisèrie o telefilm pel seu treball a la minisèrie original de HBO House of Saddam (2008). El 2013 va publicar la seva autobiografia titulada The Alley of Love and Yellow Jasmines.
El text tracta sobre televisió.